Samaako?
Vai onko viha, rakkaus kaks suurta
 puun yhden haaraa, samaa alkujuurta?
 Samaako laineilla on päivän kilo
 ja synkkä pimeys syysöisen taivaan?
 Samasta lähteestäkö suru, ilo?
 Yks onneen nousee, toinen vaipuu vaivaan,
 ken viinin juo, ken kivun keisoliemen,
 mut ilon maljassa on murheen pisar,
 kukassa onnen piilee tuskan siemen
 ja kuolo elämän lie kaksoissisar..